open-index/open-wikipedia-markdown huggingface dataset:
தோரமணன்

**தோரமணன்** (Toramana) ஹெப்தலைட்டுகளின் ஒரு பிரிவினரான வெள்ளை ஹூணர்களின் பேரரசர் ஆவார். இவர் பண்டைய இந்தியாவின் வடமேற்குப் பகுதிகளை ஐந்தாம் நூற்றாண்டு முதல் ஆறாம் நூற்றாண்டின் முற்பகுதி வரை ஆண்டவர். 
ஹூணர்களின் படைபலத்தை ஒன்றுசேர்த்து பஞ்சாப், ஆப்கானித்தான், கந்தகார், மேற்கு இந்தியாப் பகுதிகளைக் கைப்பற்றினார். சஞ்செலி கல்வெட்டுக் குறிப்புகள் தோரமணனின் மால்வா மற்றும் குஜராத் வெற்றிகளைக் கூறுகிறது. தோரமணனின் ஆட்சிப் பகுதியில் தற்கால உத்தரப் பிரதேசம், இராஜஸ்தான் மற்றும் காஷ்மீரின் பகுதிகளும் இருந்தன.

கி பி 510-இல் குப்தப் பேரரசர் பானுகுப்தர் தோரமணனை போரில் வென்றார்.
இவரின் மகன் மிகிரகுலனும்  குப்தப் பேரரசர் நரசிம்ம குப்தர் மற்றும் மால்வா மன்னர் யசோதர்மனால் தோற்கடிப்பட்டார்.

## இதனையும் காண்க
* ஹெப்தலைட்டுகள்
* ஹூணர்கள்
* மிகிரகுலன்

## மேற்கோள்கள்

பகுப்பு:நடு ஆசிய மக்கள்
பகுப்பு:குப்தப் பேரரசு
பகுப்பு:இந்தியப் பேரரசர்கள்
பகுப்பு:இந்திய வரலாறு
பகுப்பு:ஆப்கானித்தானின் வரலாறு
பகுப்பு:பாக்கித்தான் வரலாறு
ஏ. ஜி. ரத்னமாலா

**ஏ.ஜி. ரத்னமாலா** (*A. G. Rathnamala*) ஓர் இந்திய நாடக நடிகையும், திரைப்படப் பின்னணிப் பாடகியுமாவார். அவர் தமிழ், தெலுங்கு, மலையாளம், கன்னடம் ஆகிய மொழிகளில் 500 க்கும் அதிகமான பாடல்கள் பாடியுள்ளார்.

## நாடக நடிகையாக
எம்.ஜி.ஆரின் *இன்பக் கனவு* நாடகத்தில் எம்.ஜி.ஆருக்கு ஜோடியாக நடித்துள்ளார். என் தங்கை திரைப்படமாக வருமுன் நாடகமாக நடிக்கப்பட்டு வந்தது. நாடகத்தில் சிவாஜி கணேசன் பிரதான பாத்திரத்தில் நடித்து வந்தார். அவரின் தங்கையாக ரத்னமாலா நடித்தார். 
எம்.ஜி.ஆர். நாடகக் குழுவில் நடிகையாக இருந்து வந்தார். பின்னர் சிவாஜி நாடக மன்றத்தில் இணைந்து *வீரபாண்டிய கட்டபொம்மன்* நாடகத்தில் கட்டபொம்மன் மனைவி ஜக்கம்மாவாக நடித்தார். டி.ஆர். மகாலிங்கத்தின் “ஓர் இரவு” நாடகத்தில் மட்டுமல்லாது நடிப்பிசைப் புலவர் கே.ஆர்.ராமசாமி போன்ற பழம்பெரும் நடிகர்களுடனும் ரத்னமாலா நாடகங்களில் நடித்திருக்கிறார். 

## பின்னணிப்பாடகியாக
### இசையமைப்பாளர்கள்
ரத்னமாலா பின்வரும் இசையமைப்பாளர்களின் பாடல்களுக்குப் பின்னணி பாடியுள்ளார்:

* ஜி. ராமநாதன்
* எஸ். எம். சுப்பையா நாயுடு
* சி. ஆர். சுப்பராமன்
* ஜி. கோவிந்தராயுலு
* எஸ். தட்சிணாமூர்த்தி
* சி. என். பாண்டுரங்கன்
* டி. ஆர். பாப்பா
* ஆர். சுதர்சனம்
* வெ. தட்சிணாமூர்த்தி
* ஆர். கோவர்தனம்
* டி. ஏ. கல்யாணம்
* ம. சு. விசுவநாதன்
* கே. வி. மகாதேவன்
* கா. ந. தண்டாயுதபாணி பிள்ளை
* கண்டசாலா
* எஸ். வி. வெங்கட்ராமன்
* எஸ். ராஜேஸ்வர ராவ்
* விஸ்வநாதன்-ராமமூர்த்தி
* டி. ஜி. லிங்கப்பா
* எம். ரங்கா ராவ்
* வேதா

## இறப்பு
ஏ.ஜி. ரத்னமாலா 2007 சூன் 3-ந் திகதி இதய நோய் காரணமாக தனது 76 ஆவது வயதில் சென்னை தியாகராய நகரிலிருந்த தமது வீட்டில் காலமானார்.

## தமிழ்ப் பாடல்கள்
இப்பட்டியலில் ஏ. ஜி. ரத்னமாலா பாடிய சில பாடல்கள் ஆண்டுவாரியாகத் தொகுக்கப்பட்டுள்ளன.

## உசாத்துணை

பகுப்பு:இந்தியத் திரைப்படப் பாடகர்கள்
பகுப்பு:2007 இறப்புகள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
இலக்குமணன் கோயில்

**இலக்குமணன் கோயில்** (Lakshmana Temple) சந்தேல வம்ச மன்னர் யசோதர்மனால் வைகுந்த விஷ்ணுவிற்கு அர்ப்பணிக்கப்பட்ட மணற்கல் கோயிலாகும்.

## அமைவிடம்
இக்கோயில் இந்தியாவின்  மத்தியப்பிரதேச மாநிலத்தின் சத்தர்பூர் மாவட்டத்தின் கஜுராஹோவின் மேற்கு தொகுப்பில் அமைந்த 12 கோயில்களில் ஒன்றாகும்.

## கட்டிடக் கலை
thumb|150px|கருவறை விஷ்ணு சிலை

இலக்குமணன் கோயில், இந்தியக் கட்டிடக்கலைகளில் ஒன்றான வட இந்திய பஞ்சயாதனக் கட்டிடக் கலைநயத்தில் கட்டப்பட்டது. இக்கோயில், உயர்ந்த ஒரே மேடையின் (ஜெகதி) மீது எழுப்பப்பட்டுள்ளது. இக்கோயிலில்  அர்த்த மண்டபம், மண்டபம், மகாமண்டபம், அந்தராளம், கருவறை, முன்கூடம் (transept), பிரகாரம், சிலுவை வடிவில் குறுக்குக் கைப்பகுதி (புடைச்சிறை)களும், நான்கு மூலைகளில் நான்கு சிறு துணைக் கோயில்களும் கொண்டுள்ளது.

கோயில் மேல்மாடத்தின் சன்னல்கள், அழகிய சிறு தூண்களோடு கூடிய கைப்பிடிச் சுவர்களுடன் கட்டப்பட்டுள்ளது.இக்கோயில் சுவரில் இரண்டு வரிசைகளில் கடவுளர்கள், தேவதைகளின் சிற்பங்களும், சிற்றின்பத்தை விளக்கும் சிற்பங்களும் செதுக்கப்பட்டுள்ளன.

கோயில் கருவறையின் வாசல் படியில் ஏழு செங்குத்து கதவுகள் உள்ளது. அவற்றில் விஷ்ணுவின் அவதாரங்களை விளக்கும் சிற்பங்கள் கொண்டுள்ளது. உத்தரத்தில் நடுவில் இலக்குமியில் சிற்பமும், பிரம்மா மற்றும் விஷ்ணுவின் சிற்பங்களும் உள்ளது. கோயில் கருவறையில் நான்கு கைகள் கொண்ட விஷ்ணுவின் சிலை, வராக அவதாரம் மற்றும் நரசிம்ம அவதாரங்களை நினைவுப் படுத்தும் வகையில் நடுவில் மனித தலையுடனும், இருபுறங்களில் வராகம் மற்றும் சிங்கத் தலைகளுடன் உள்ளது.

காமசூத்திரக் கலையில் கூறியுள்ள பல சிற்றின்பச் செயல்களை விளக்கும் சிற்பங்கள் இக்கோயில் சுவர்களில் உள்ளது.


படிமம்:Khajuraho India, Lakshman Temple, Sculpture 08.JPG|சிதிலமடைந்த நரசிம்மர் சிற்பம்
படிமம்:Khajuraho India, Lakshman Temple, Sculpture 09.JPG|சிதிலமைடந்த வராக மூர்த்தியின் சிற்பம்
படிமம்:Khajuraho India, Lakshman Temple, Sculpture 10.JPG|மகிசாசூரனை கொல்லும் துர்கையின் சிற்பம்
படிமம்:Khajuraho India, Lakshman Temple, Sculpture 11.JPG|இலக்குமணன் கோயில்
படிமம்:Khajuraho India, Lakshman Temple, Sculpture 12.JPG| ஹயக்ரீவர் சிற்பம்
படிமம்:Khajuraho India, Lakshman Temple, Sculpture 13.JPG|வாமனர் சிற்பம்
படிமம்:Khajuraho India, Lakshman Temple, Sculpture 14.JPG|கருவறையில் நான்கு கைகளுடன் விஷ்ணுவின் சிற்பம்


## இதனையும் காண்க
* கஜுராஹோ
*கஜுராஹோ நினைவுச்சின்னங்களின் தொகுதி
* கந்தாரிய மகாதேவர் கோயில் 
* கஜூரஹோ சித்திரகுப்தர் கோயில் 
* கஜூரஹோ நந்திக்கோவில்
* பஞ்சயாதனக் கட்டிடக் கலை
* யசோதர்மன்

## மேற்கோள்கள்

## வெளி இணைப்புகள்
* M.P. Tourism Website, Official Website of Madhya Pradesh State Tourism Corporation, Khajuraho
* Archaeological Survey of India, Bhopal Division, Index Page for Khajuraho – Chhatarpur
* Archaeological Survey of India, Bhopal Division, Lakshmana Temple, Khajuraho

பகுப்பு:மத்தியப் பிரதேச சுற்றுலாத் தலங்கள்
பகுப்பு:இந்தியத் தொல்லியற்களங்கள்
பகுப்பு:மத்தியப் பிரதேச வரலாறு
பகுப்பு:இந்தியக் கட்டிடக்கலை
பகுப்பு:இந்துக் கோயில் கட்டிடக்கலை
பகுப்பு:இந்திய இந்துக் கோயில்கள்
பகுப்பு:கஜுராஹோ
பகுப்பு:சிற்பங்கள்
பகுப்பு:சத்தர்பூர் மாவட்டம்
பகுப்பு:புந்தேல்கண்ட்
மத்தியப் பிரதேசக் கோயில்கள்
எராசுமசு இரீன்கோல்டு

**எராசுமசு இரீன்கோல்டு** *(Erasmus Reinhold)* (அக்தோபர் 22, 1511- பிபரவரி 19, 1553) ஒரு செருமானிய வானியலாளரும் கணிதவியலாளரும் ஆவார். இவர் இவரது தலைமுறையின் ஆழ்ந்த தாக்கம் செலுத்திய வானியல் கல்வியியலாளராகக் கருதப்படுகிறார். இவர் சாக்சானில் உள்ள சால்பீல்டில் பிறந்து அங்கேயே இறந்தார்.

இவர் விட்டன்பர்கு பல்கலைக்கழகத்தில் யாகோபு மிலிச் கீழ் கல்வி கற்று பின்னர் அதன் முதல் தேர்ந்தெடுக்கப்பட்ட புலத் தலைவராகவும் பின்னர் காஆளராகவும் விளங்கிய இவர் 1536 இல் பிலிப் மெலஞ்சுதானால் உயர்கணிதப் பேராசிரியராகப் பணியில் அமர்த்தப்பட்டார். அக்காலத்தில் கணிதவியல் பயன்முறைக் கணிதவியலையும் உள்ளடக்கியது, குறிப்பாக வானியலையும் உள்ளடக்கியது. இவரது சமகாலப் பணியாளராகிய யோச்சிம் இரெடிகசுவும்   விட்டன்பர்கில் படித்தார். இவரும் தாழ்கணிதவியல் பேராசிரியராக 1536 இல் பணியில் அமர்த்தப்பட்டார்.

இவர் பேரளவு விண்மீன்களைப் பட்டியலியலிட்டுள்ளார். இவரது வானியல் சார்ந்த வெளியீடுகளில் ஜார்ஜ் பியூர்பக்கின்  *Theoricae novae planetarum* எனும் நூலுக்கான 1542, 1553 ஆகிய ஆண்டு குறிப்புரைகளும் அடங்கும்.இவர் கோப்பர்னிக்கசு தனது  *De revolutionibis*  நூலை வெளியிடுவதற்கு முந்தைய சூரிய மையக் கோட்பாட்டு வடிவத்தை இரீன்கோல்டு அறிந்திருந்தார். இதைப் பின்பற்றி மேற்கோள்களைப் பியூர்பக்கின் நூலுக்கான தனது குறிப்புரையில் இரீன்கோல்டு பயன்படுத்தினார். என்றாலும், இவர் கெப்ளர், கலீலியோ ஆகியோருக்கு முந்தைய வானியலாளர்களைப்போலவெ கோப்பர்னிக்கசுவின் கணிதவியல் முறைகளைத் தன் புறநிலைச் சூழல், இறையியல் காரணங்களுக்காக சூரிய மையக் கோட்பாட்டு அண்டவியலைப் புறக்கணித்துவிட்டு புவி மையக் கோட்பாட்டு வட்டத்துக்குள் கொணர்ந்து மொழிபெயர்த்துள்ளார்.

பிரசிய மன்னர் ஆல்பெர்ட் இரீன்கோல்டுக்கு நிதிஏற்பாடு செய்து இரீன்கோல்டை ஆதரித்தார். இரீன்கோல்டின் *[[Prutenicae Tabulae]]* அல்லது *[[பிரசிய அட்டவணைகள்]]* எனும் நூலை வெளியிட நிதியளித்தார். இந்த அட்டவணைகள் பிரசியா எங்கும் கோப்பர்னிக்கசுவின் கணக்கீட்டு முறையை பரப்பிட உதவியது. என்றாலும் கிங்கெரிச் என்பார் அவை உண்மையான சூரிய மையக் கோட்பாட்டுக் கடப்பாடின்மையைக் காட்டுவனவாக குறிப்பிடுகிறார், மேலும், அவை  புவி தனித்து இயங்குவதாகக் காட்டுவதற்காக கவனமாக புனைந்த்தாகத் தெரிகிறது எனவும் கருதுகிறார். இரீன்கோல்டின் பிரசிய அட்டவணைகளும் கோப்பர்னிக்கசுவின் ஆய்வுகளும் ஆகிய இரண்டுமே பதின்மூன்றாம் போப் கிரிகொரியின் நாட்காட்டிச் சீர்திருத்தத்துக்கு 1582 இல் அடைப்படையாகின.

எடின்பர்கில் அமைந்த அரசு வான்காணகத்தில் உள்ள இரீன்கோல்டின் பரவலான குறிப்புரையுள்ள *[[De revolutionibus orbium coelestium|De revolutionibus]]*  படிதான், ஓவன் கிங்கெரிச்சை அதன் முத்லிரு பதிப்புகளைத் தேட்த் தூண்டியுள்ளது. இவற்ரைப் பற்றி, இவர் தன்  *எவராலும் படிக்கப்படாத நூல்கள்*. இரீன்கோல்டு தனது  வெளியிடப்படாத *De revolutionibus* எனும் நூலின் குறிப்புரையை வைத்து புவிக்கும் சூரியனுக்கும் உள்ள தொலைவைக் கணித்துள்ளார். தாலமியின் மதிப்பைக் கொணரப் பெரிதும் பூசி மெழுகியுள்ளார்.

நிலாவில் மேர் இன்சுலாரத்தில் அமைந்த கோப்பர்னிக்கசு குழிப்பள்ளத்துக்குத் தென் தென்மேற்கில் உள்ள நிலாவின் குழிப்பள்ளம் ஒன்று இவரது நினைவாக இரீன்கோல்டு குழிப்பள்ளம் எனப் பெயரிடப்பட்டுள்ளது.

## மேற்கோள்கள்

பகுப்பு:1511 பிறப்புகள்
பகுப்பு:1553 இறப்புகள்
பகுப்பு:செருமானிய வானியலாளர்கள்
பகுப்பு:செருமானியக் கணிதவியலாளர்கள்
கிரிகொரி ஆபிரமோவிச் சாய்ன்

**கிரிகொரி ஆபிரமோவிச் சாய்ன்** *(Grigory Abramovich Shajn)* () (ஏப்பிரல் 19, 1892 – ஆகத்து 4, 1956) ஓர் உருசிய சோவியத் வானியலாளர் ஆவார். ஆங்கிலத்தில் இவரது பெயர் இழ்சாயின் எனவும் கண்டுபிடிப்புகளில் ஜி. இழ்சாய்ன் எனவும் சிலவேளைகளில் இசுசாய்ன் எனவும் வழங்கப்படுகிறது.

இவர் உருசிய வானியலாளரான   சன்னிகோவா (Sannikova) (Санникова) எனப்படும் பெலகேயா சாய்ன் (Pelageya Shajn) (Пелагея Фёдоровна Шайн)  என்பாரின் கணவர் ஆவார்.

இவர் விண்மீன் கதிர்நிரலியலிலும் வளிம ஒண்முகில்களின் இயற்பியலிலும் ஆய்வு செய்தார்.  இவர் ஆட்டோ சுத்ரூவ அவர்களுடன் இணைந்து, வேகமாகச் சுழலும் இளம் கதிர்நிரல்வகை விண்மீன்களை ஆய்வு செய்து அவற்றின் ஆர விரைவுகளை அளந்தார். இவர் புதிய வளிம ஒண்முகில்களையும் உடுக்கண வளிமண்டலங்களில் 13C இன் செறிவையும்  கண்டுபிடித்தார்.

இவர் 1939 இல் சோவியத் அறிவியல் கல்விக்கழகத்தின் உறுப்பினரானார்.  இவர் அரசு வானியல் கழகம் போன்ற பல அயல்நாட்டு கழகங்களில் உறுப்பினராக இருந்துள்ளார். இவர் 1945 முதல்1952 வரை கிரீமிய வானியற்பியல் காணகத்தின் இயக்குநராக இருந்தார்.

இவர் சில குறுங்கோள்களைக் கண்டுபிடித்தார்.  அலைவுறா வால்வெள்ளி C/1925 F1 எனும் வால்வெள்ளியை இவர் இணையாகக் கண்டுபிடித்தார். இந்த வால்வெள்ளி  (சாய்ன்-கோமாசு சோலா) அல்லது வால்வெள்ளி 1925 VI அல்லது வால்வெள்ளி 1925a எனப்படுகிறது. என்றாலும், அலைவுநேர வால்வெள்ளி 61P/சாய்ன்–சுசால்டாச்சை இவரல்ல, இவரது மனைவிதான் இணையாகக் கண்டுபிடித்தார்.

நிலாவின் சாய்ன் குழிப்பள்ளம் இவரது நினைவாகப் பெயர் சூட்டப்பட்டுள்ளது. சிறுகோள் 1648 சாய்னா இவரது நினைவாகவும் இவரது மனைவியின் நினைவாகவும் பெயர் சூட்டப்பட்டுள்ளது.

## மேற்கோள்கள்
 
* 

## மேலும் படிக்க

*
*

## வெளி இணைப்புகள்

;நினைவேந்தல்கள்
* Obs '''76''' (1956) 205 (one sentence)
* PASP '''68''' (1956) 561 (one paragraph)

பகுப்பு:1892 பிறப்புகள்
பகுப்பு:1956 இறப்புகள்
பகுப்பு:உருசிய வானியலாளர்கள்
பகுப்பு:உக்ரைனிய வானியலாளர்கள்
பகுப்பு:சோவியத் வானியலாளர்கள்
பகுப்பு:குறுங்கோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
ஒசிரிசு

**ஓசிரிசு** என்பவர் பண்டைய எகிப்திய சமயத்தின் இறப்பின் கடவுள் ஆவார். இவர் வாழ்வு, இறப்பு, மறுவாழ்வு, பாதாளம் போன்றவற்றின் கடவுள் ஆவார். இவர் பச்சை நிறத் தோலுடன், எகிப்திய பார்வோன்களுக்கு இருக்கும் தாடியும் கொண்டவராகக் கூறப்படுகிறார். ஓசிரிசின் பெற்றோர் கெப் மற்றும் நூத் ஆவர். இவரது சகோதரர்கள் இசிசு, சேத், நெப்தைசு மற்றும் மூத்த ஓரசு ஆகியோர் ஆவர். ஓசிரிசின் மனைவி இசிசு ஆவார். இவர்களுக்கு இளைய ஓரசு பிறந்தார்.

## இளைய ஓரசின் தந்தை
ஓசிரிசின் அரியாசனத்தை அடைவதற்காக அவரை சேத் கொன்றுவிடுகிறார். ஓசிரிசின் துண்டான பாகங்களை பெண் கடவுளான இசிசு ஒன்று சேர்க்கிறார். அப்போது ஆணுறுப்பு மட்டும் இல்லை. அதனால் இசிஸ் ஒரு தங்க ஆணுறுப்பை செய்து தன் மந்திர வலிமையால் ஓசிரிசை மீண்டும் உயிர்த்தெழச் செய்தார். அப்போது இருவரும் உறவாடினர். பிறகு மீண்டும் ஓசிரிசு இறந்துவிடுகிறார். பிறகு இசிசு இளைய ஓரசைப் பெற்றெடுத்தார். இவர் வளர்ந்த பிறகு தன் தந்தையின் இறப்புக்காக சேத்தைப் பழிவாங்க நினைத்தார். அதனால் அவர் சேத்துடன் போரிட்டு அவரை வீழ்த்தினார்.

## இதனையும் காண்க
* பண்டைய எகிப்தின் சமயம்
* பண்டைய எகிப்தியக் கடவுள்கள்
* எகிப்தியக் கோவில்கள்

## மேற்கோள்கள்


பகுப்பு:எகிப்திய நாகரிகம்
பகுப்பு:எகிப்திய தொன்மவியல்
பகுப்பு:எகிப்தியக் கடவுள்கள்
யமுனா விரைவுவழிச்சாலை

**யமுனா விரைவுவழிச்சாலை**, 156 கி.மீ நீளமுள்ள ஆறு வழிச்சாலையாகும். இது இந்திய நகரங்களான நொய்டா பெருநகரையும் ஆக்ராவையும் இணைக்கிறது. இது இந்தியாவில் உள்ள மற்ற ஆறு வழிச்சாலைகளை விட நீளமானதாகும். இந்த திட்டத்துக்கு மொத்தமாக  செலவானது.

இந்த விரைவுவழிச்சாலை நொய்டா பெருநகரில் தொடங்கி, கான்பூரையும், ஆக்ராவையும் நோக்கி செல்லும் இரண்டாம் தேசிய நெடுஞ்சாலையை ஒட்டி அமைந்துள்ள குபேர்பூரில் முடிவடைகிறது. 168 கி.மீ நீளமுள்ள 13 சேவை சாலைகளும் போடப்பட்டுள்ளன. இவற்றின் வழியாக இந்த விரைவுவழிச்சாலையை அடையலாம்.

ஒவ்வொரு 5 கி.மீட்டர்களுக்கும் ஒரு சி.சி.டி.வி கேமரா பொருத்தப்பட்டுள்ளன. ஒவ்வொரு 25 கி.மீட்டர்களுக்கும்  ஒரு காவல்துறை அதிகாரி நியமிக்கப்பட்டுள்ளார். ஒவ்வொரு நாளும் இந்த சாலையில் ஒரு லட்சம் வாகனங்கள் பயணிக்கும் என எதிர்பார்க்கப்பட்டது.

## மேலும் பார்க்க
* தேசிய விரைவுசாலை 2 (இந்தியா)

## சான்றுகள்

பகுப்பு:இந்தியாவில் உள்ள சாலைகள்
கிரிகொரி நிகோலயேவிச் நியூய்மின்

**கிரிகொரி நிகோலயேவிச் நியூய்மின்** *(Grigory Nikolayevich Neujmin)* (; ஜனவரி 3|1886|திசம்பர் 22, 1885–திசம்பர் 17, 1946) ஓர் உருசிய வானியலாளரும் சிறுகோள், வால்வெள்ளி கண்டுபிடிப்பாளரும் ஆவார். இவர் இவற்றை புல்கோவோ வான்காணகத்திலும் சிமீசு வான்காணகத்திலும் நோக்கீடுகள்வழி இருபதாம் நூற்றாண்டின் முன்னரைப் பகுதியில் கண்டுபிடித்தார்.

இவர் 74 குறுங்கோள்களைக் கண்டுபிடித்துள்ளார். குறிப்பாக,951 காசுப்பிராவையும் 762 புல்கோவோ வால்வெள்ளியையும் கண்டுபிடித்துள்ளார். இவரது கண்டுபிடிப்புகளைச் சிறுகோள் மையம் ஜி.என். நியூய்மின் எனும் பெயரில் பதிவு செய்துள்ளது. பிற அறிவியல் இலக்கியத்திலும் இப்பெயரே விளங்குகிறது. என்றாலும் ஆங்கிலத்தில் இவர் நியூய்மின் எனப்படுகிறார்.

மேலும் இவர் அலைவுநேர வால்வெள்லிகளில் ஏழை இணையாக்க் கண்டுபிடித்துள்ளார். இவற்றில் 25D/நியூய்மின், 28P/நியூய்மின், 42P/நியூய்மின், 57P/து-தோல்த்-நியூய்மின் - தெல்போர்த்தே, 58P/ஜேக்சன்–நியூய்மின் ஆகியவை உள்ளடங்கும். நிலாவின் நியூய்மின் குழிப்பள்ளம் இவரது நினைவாகப் பெயர் சூட்டப்பட்டுள்ளது.இதேபோல, பிரசுகோவிய்யா பார்க்கோமெங்கோ, சீமீசு வான்காணகத்தில் 1929 இல் கண்டுபிடித்த முதன்மைப் பட்டை ஈவோசு குடும்பக் குறுங்கோள் 1129 நியூய்மினாவும் இவரது நினைவாகப் பெயர் சூட்டப்பட்டுள்ளது.

## கண்டுபிடித்த சிறுகோள்களின் பட்டியல்

## மேற்கோள்கள்
 

பகுப்பு:1885 பிறப்புகள்
பகுப்பு:1946 இறப்புகள்
பகுப்பு:குறுங்கோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
748 சிமெய்சா

**748 சிமெய்சா** (748 Simeïsa) என்பது சூரியனைச் சுற்றி வருகின்ற ஒரு சிறு கோள் ஆகும். இது 14 மார்ச் 1913 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.

## மேற்கோள்கள்

## வெளி இணைப்புகள்
* Discovery Circumstances: Numbered Minor Planets

பகுப்பு:சிறுகோள்கள்
752 சுலமிட்டிஸ்

**752 சுலமிட்டிஸ்** (752 Sulamitis) என்பது சூரியனைச் சுற்றி வருகின்ற ஒரு சிறு கோள் ஆகும். இச்சிறுகோளை 30 ஏப்ரல் 1913 அன்று உருசிய வானியலாளரான கிரிகோரி நிவுய்மீன் கண்டுபிடித்தார். 2004-2005 ஆம் ஆண்டில் மேற்கொள்ளப்பட்ட ஒளியளவியல் பகுப்பாய்வின்படி இச்சிறுகோளின் சுழற்சிக்காலம் 27.367 ± 0.005 மணிகளாகவும் ஒளிர்வு மாறுபாடு 0.20 ± 0.03 ஆகவும் உள்ளன.

## மேற்கோள்கள்

## வெளி இணைப்புகள்
* Discovery Circumstances: Numbered Minor Planets

பகுப்பு:சிறுகோள்கள்
டன்டா

**டன்டா**  ( **) என்பது எகிப்தில் உள்ள பெரிய நகரம். மக்கள் தொகை அடிப்படையில் இது எகிப்தின் பத்தாவது பெரிய நகரம். 2005ஆம் ஆண்டு கணக்குப்படி இங்கு 421,076 மக்கள் வாழ்கின்றனர். டன்டா கெய்ரோவிலிருந்து 94 கி.மீ. தொலைவிலும் அலெக்சாந்திரியாலிருந்து 130 கி.மீ. தொலைவிலும் இரண்டுக்கும் நடுவில் அமைந்துள்ளது. பஞ்சு பிரிப்பக ஆலைகள் இங்கு அதிகம் உள்ளன. நாட்டின் முதன்மையான இருப்புப்பாதை அமைப்பு இவ்வழியாகs செல்கிறது. படாவியா தாரிகா மத அமைப்பை நிறுவிய சுபி அறிஞர் அகமது அல்-படாவி நினைவாகவும் மற்ற இரண்டு விழாக்கள் உட்பட மொத்தம் மூன்று ஆண்டு விழாக்கள் இங்கு நடைபெறுகின்றன.

## மேற்கோள்கள்


பகுப்பு:எகிப்து
791 அனி

**791 அனி** (791 Ani) என்பது சூரியனைச் சுற்றி வருகின்ற, சிறுகோள் பட்டையில் அமைந்துள்ள, ஒரு சிறு கோள் ஆகும். இது 29 சூன் 1914 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார். ஏர்மீனியா தேசத்தின் தலைநகரான அனி நகரின் பெயரிலிருந்தே இதற்கும் பெயரிடப்பட்டது.

## மேற்கோள்கள்

## வெளி இணைப்புகள்
* Lightcurve Database Query (LCDB), at *www.minorplanet.info*
* Dictionary of Minor Planet Names, Google books
* Asteroids and comets rotation curves, CdR – *Geneva Observatory*, Raoul Behrend
* Discovery Circumstances: Numbered Minor Planets (1)-(5000) – Minor Planet Center

பகுப்பு:சிறுகோள்கள்
பெலகேயா பெதரோவ்னா சாய்ன்

**பெலகேயா பெதரோவ்னா சாய்ன்** *(Pelageya Fedorovna Shajn)* அல்லது சன்னிகோவா எனப்படுபவர் (Пелагея Фёдоровна Шайн) (1894 – ஆகத்து 27, 1956) ஓர் உருசிய சோவியத் வானியலாளர் ஆவார். ஆங்கிலத்தில் **சாய்ன்** எனவும் கண்டுபிடிப்புகளில் **பி. எஃப். சாய்ன்** எனவும் சிலவேளைகளில் **சுசாய்ன்** எனவும் முதல்பெயர் **பெலகேஜா** எனவும் வழங்குகிறது.

இவர்1894 இல் ஓர் உழவர் குடும்பத்தில் பேர்ம் ஆளுநரகத்தில் உள்ள சோலிகாம்சுகி மாவட்ட்த்தில் ஆசுதானின் எனும் ஊரில் பிறந்தார். இவர்  உருசிய வானியலாளராகிய கிரிகொரி ஆபிரமோவிச் சாய்ன் (Григорий Абрамович Шайн) அவர்களின்மனைவியாவார். இவரது இளமகவைப் பெயர் சன்னிகோவா (Санникова).

அலைவுநேர வால்வெள்ளி 61P/சாய்ன்–சுசல்டாச் எனும் வால்வெள்ளியை இவர் இணையாகக் கண்டுபிடித்தார். என்றாலும் அலைவுறா வால்வெள்ளி C/1925 F1 (சாய்ன்-கோமாசு சோலா) அல்லது வால்வெள்ளி 1925 VI அல்லது வால்வெள்ளி 1925a இவரால் அல்ல, இவரது கணவரால் கண்டுபிடிக்கப்பட்டது.

இவர் பல குறுங்கோள்களையும் 140 அளவில் மாறும் விண்மீன்களையும் கண்டுபிடித்தார்.

குறுங்கோள் 1190 பெலகேயா,  அதைக் கண்டுபிடித்த சோவியத் ஒன்றியத்தின் உருசிய வானியலாளரான கிரிகொரி நியூய்மினால் பெலகேயா சாய்ன் நினைவாகப் பெயர் சூட்டப்பட்டது.

## மேற்கோள்கள்

## மேலும் படிக்க
*Мишланова Л. Самостоянье (Mishlanova L. Samostoyaniya): "Очерки о людях науки и культуры Пермского края. Пермь" (Essays of men on science and culture of Perm Krai). Пушка, 2006. 320 с.: ил., Из содерж.: Планета Пелагея (Planet Pelagia). С. 27-33.: фот.

பகுப்பு:1894 பிறப்புகள்
பகுப்பு:1956 இறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:பெண் வானியலாளர்கள்
பகுப்பு:குறுங்கோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:உருசியப் பெண் அறிவியலாளர்கள்
824 அனசுதாசியா

**824 அனசுதாசியா** (824 Anastasia) என்பது செவ்வாய் மற்றும் வியாழன் கோள்களின் சுற்றுப்பாதையில் அமைந்திருக்கும் முதன்மைச் சிறுகோள் பட்டையிலுள்ள ஒரு சிறுகோள். சூரியனைச் சுற்றி வருகின்ற இச்சிறுகோளை 25 மார்ச் 1916 அன்று உருசிய வானியலாளரான கிரிகோரி நிவுய்மீன் கண்டுபிடித்தார். இதன் அண்ணளவான விட்டம் 34 கிலோமீற்றர்கள் ஆகும். இந்தச்சிறுகோள், கண்டுபிடிப்பாளர் நிவுய்மீனுக்கு அறிமுகமான அனசுதாசியா செம்யோனவ் என்பவரின் நினைவாகப் பெயரிடப்பட்டுள்ளது.

## மேற்கோள்கள்

## வெளி இணைப்புகள்
* Discovery Circumstances: Numbered Minor Planets

பகுப்பு:சிறுகோள்கள்
830 பெத்ரோபோலிதானா

**830 பெத்ரோபோலிதானா** (830 Petropolitana) என்பது சூரியனைச் சுற்றி வருகின்ற சுற்றி வருகின்ற, சிறுகோள் பட்டையில் அமைந்துள்ள, ஒரு சிறு கோள். இதனை 25 ஆகஸ்ட் 1916 அன்று உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.

## மேற்கோள்கள்

## வெளி இணைப்புகள்
* Discovery Circumstances: Numbered Minor Planets

பகுப்பு:சிறுகோள்கள்
தில்லியில் தமிழ்நாட்டு விவசாயிகளின் போராட்டம் 2017

**தில்லியில் தமிழக விவசாயிகளின் போராட்டம்** என்பது 2017, மார்ச், 14 ஆண்டு மார்ச் மாதம் தொடங்கி இந்தியாவின் தலைநகரான தில்லியில் தமிழ்நாட்டு விவசாயிகளால் நடத்தப்பட்டு ஒத்திவைக்கப்பட்ட போராட்டமாகும்.

## போராட்டத்தின் துவக்கம்
விவசாயிகள் போராட்டமானது, தேசிய தென்னிந்திய நதிகள் இணைப்பு விவசாயிகள் சங்க மாநிலத் தலைவர் பி. அய்யாக்கண்ணு தலைமையில் தில்லி ஜந்தர் மந்தரில் 2017 மார்ச் 14 அன்று துவக்கப்பட்டது. இப்போராட்டத்தில் ஏறக்குறைய 100 விவசாயிகள் ஈடுபட்டனர் 

### முன்வைக்கப்படும் கோரிக்கைகள்
* விவசாயிகளுக்கு வறட்சி நிவாரணம் வழங்க வேண்டும்
* விவசாயிகளின் தற்கொலையைத் தடுக்க வேண்டும்
* ஓய்வூதியம் வழங்க வேண்டும்
* காவிரி மேலாண்மை வாரியம் அமைக்க வேண்டும்
 
### போராட்ட வகைகள்
போராட்டத்தில் ஒவ்வொரு நாளும் புதுமையான முறையில் போராட்டங்களில் ஈடுபட்டு வருந்தனர்  மண்டையோடுகளை மாலையாக அணிந்தும், மண் சட்டி ஏந்தியும், தூக்குக் கயிறு அணிந்தும் அரைநிர்வாணமாக அமர்ந்தும், எலி உண்ணும் போராட்டம், பாம்புக்கறி உண்ணும் போராட்டம், மண்சோறு உண்ணும் போராட்டம், பாதி மீசை எடுக்கும் போராட்டம், பாதி மொட்டை அடிக்கும் போராட்டம், கோரிக்கை வாசகங்களை உடலில் எழுதிக்கொள்ளும் போராட்டம், புடவை அணியும் போராட்டம், வளையல் அணிந்து அதை உடைக்கும் போராட்டம், தாலி அறுக்கும் போராட்டம், சாட்டையடி வாங்கும் போராட்டம், புல் திண்ணும் போராட்டம், சிறுநீர் குடிக்கும் போராட்டம் என பலவகையில் போராடினர். போராட்டத்தின்போது இந்திய ரிசர்வ் வங்கியை முற்றுகையிட முயன்ற விவசாயிகள்மீது காவல் துறையினர் தடியடி நடத்திக் கைது செய்தனர். பின்னர் விடுவிக்கப்பட்ட விவசாயிகள் 2017 ஏப்ரல் 10 அன்று பிரதமரை சந்தித்து மனுகொடுக்கச் சென்றனர், ஆனால் பிரதமரை சந்திக்க இயலாமல் வேறு வழியின்றி, பிரதமர் அலுவலகத்தில் மனுகொடுத்துவிட்டு வெளியே வந்து பிரதமர் அலுவலகம் முன்பு சில விவசாயிகள் தங்கள் ஆடைகளை முழுமையாக அவிழ்த்து முழு நிர்வாணமாக நின்றும், சாலையில் உருண்டும் போராட்டத்தில் ஈடுபட்டுக் கைதாயினர்.

## போராட்டத்துக்கு ஆதரவு தெரிவித்தவர்கள்
இந்தப் போராட்டத்துக்கு பலர் ஆதரவு தெரிவித்துள்ளனர். அரியானா மாநில விவசாயிகள், தில்லி விவசாயிகள், பஞ்சாப் விவசாயிகள் ஆகியோர் ஆதரவாக ஒரு சில நாட்கள் உடன் கலந்துகொண்டனர். போராட்டத்துக்கு நேரில் சென்று ஆதவு அளித்த அரசியல்வாதிகள்; திமுக செயல் தலைவர் மு. க. ஸ்டாலின், காங்கிரசின் ராகுல் காந்தி இந்தியப் பொது உடமைக்கட்சியின் டி. இராஜா, அதிமுகவின் மு. தம்பித்துரை, தேமுதிகவின் பிரேமலதா விசயகாந்த் ஆதரவு அளித்தது ஆல்லாமல் விவசாயிகளுடன் அமர்ந்து மண்சோறு உண்டும் போராட்டத்திலும் கலந்துகொண்டார், நடிகர்கள் விஷால், பிரகாஷ் ராஜ், ரமணா, இயக்குநர் பாண்டிராஜ் உள்ளிட்டோர் போராட்டத்துக்கு ஆதரவு அளித்து நிதியமைச்சர் அருண்ஜேட்லியை சந்தித்து விவசாயிகளின் கோரிக்கைகளை நிறைவேற்ற வேண்டும் என்று மனுக்கொடுத்தனர். தமிழ் நாட்டில் விவசாயிகளுக்கு ஆதரவு தெரிவித்து ஆங்காங்கே போராட்டங்கள் நடைபெற்றன. கோவை வேளாண் பல்கலைக்கழக மாணவர்கள் 2017 ஏப்ரல் 10 அன்று விவசாயிகளுக்கு ஆதரவாக கல்லூரியில் உள்ளிருப்புப் போராட்டம் செய்தனர்.
## முடிவு
போராட்டத்தில் ஈடுபட்ட விவசாயிகளை 2017 ஏப்ரல் 24 அன்று தமிழக முதலமைச்சர் பழனிச்சாமி சந்தித்து விவசாயிகளின் கோரிக்கைகளை நிரைவேற்ற பாடுபடுவதாக உறுதியளித்தார் இதையடுத்து விவசாயிகள் போராட்டத்தை தற்காலிகமாக கைவிடுவதாக அறிவித்தனர் கோரிக்கைகள் நிறைவேற்றப்படாவிட்டால் மே 25 முதல் தில்லியில் மீண்டும் போராட்டம் நடத்தப்படும் என அறிவித்து தமிழகம் திரும்பினர்.

## மேற்கோள்கள்

பகுப்பு:2017 இல் இந்தியா
பகுப்பு:2017 எதிர்ப்புப் போராட்டங்கள்
பகுப்பு:விவசாயிகள்
அந்தராளம்

. 

**அந்தராளம்**  (சமசுகிருதம்:अन्तराल), என்பது, வட இந்திய பஞ்சயாதனக் கட்டிடக் கலையில் கட்டப்பட்ட கோயில்களின் கருவறைக்கும் மற்றும் மகா மண்டபத்திற்கும் இடையே அமைந்த  *முன்கூடம்*  அல்லது முற்றம்   ஆகும். 

பஞ்சயாதன கட்டிடக் கலை நயத்தில் அமைந்த கஜுராஹோவின் கந்தாரிய மகாதேவர் கோயில் மற்றும் இலக்குமணன் கோயில்களிலும், தென்னிந்தியாவின் சாளுக்கியர் கட்டிடக் கலையில் அமைக்கப்பட்ட கோயில்களில் விமானமத்திற்கும் மண்டபத்திற்கும் இடைப்பட்ட பகுதியில் அந்தராளம் முறையில் 
முற்றவெளி அமைத்து கட்டப்பட்டுள்ளது. 

## இதனையும் காண்க
* பஞ்சயாதனம்
* இலக்குமணன் கோயில்
* கந்தாரிய மகாதேவர் கோயில்

## மேற்கோள்கள்
கே. அசுவத்தம்மா

**கே. அசுவத்தம்மா** (*K. Aswathamma*, 1910 - 1944) பழம்பெரும் தென்னிந்தியத் திரைப்பட நடிகையும், பாடகியும் ஆவார்.

## வாழ்க்கைக் குறிப்பு
மைசூர் இராச்சியம், பெங்களூரைச் சேர்ந்த கன்னட நடிகையான அசுவத்தம்மா, 1934 ஆம் ஆண்டில் முகம்மது பீரின் "மீனலோசனி நாடக சபாவில்" இணைந்து நாடக நடிகையாக அறிமுகமானார். பின்னர் 1935 இல் ராஜா சந்திரசேகர் இயக்கி, குப்பி வீரண்ணாவின் தயாரிப்பில் வெளியான *குப்பி சதாரம்* என்ற கன்னடத் திரைப்படத்தில் கதாநாயகியாக அறிமுகமாகி பிரபலமானார். நன்றாகப் பாடக் கூடியவர். இவரது தனிப் பாடல்கள் பல இசைத்தட்டுகளில் வெளியாகியுள்ளன. *மன்மத விஜயா* என்ற நாடகத்தில் இவர் பாடிய *ஹா பிரியா பிரசாந்த இருதயா* என்ற பாடல் அக்காலத்தில் பெரும் வரவேற்பைப் பெற்றது. தமிழில் முதற்தடவையாக 1937 ஆம் ஆண்டில் சிந்தாமணி திரைப்படத்தில் *சிந்தாமணி* பாத்திரத்தில் கதாநாயகியாக அறிமுகமானார். இத்திரைப்படம் ஓராண்டு காலம் தொடர்ந்து ஓடி சாதனை படைத்தது.

ஈழகேசரி 1938 ஆண்டு மலரில் புதுமைப்பித்தன் எழுதிய கட்டுரை ஒன்றில் இவ்வாறு குறிப்பிட்டுள்ளார்:

சிந்தாமணியை அடுத்து அசுவத்தம்மா 1939 இல் வெளியான சாந்த சக்குபாய் திரைப்படத்தில் கதாநாயகியாக நடித்தார். இதுவே இவர் நடித்த கடைசித் தமிழ்ப் படம் ஆகும். இத்திரைப்படம் தயாரிக்கப்படும் போதே அசுவத்தம்மா உடல்நலம் பாதிக்கப்பட்டார். இதனால் இவர் பாட வேண்டிய ஒரு பாடலை வி. ஆர். தனம் என்ற பாடகியைக் கொண்டு பாடவும் பேசவும் வைத்துப் படத்தில் இணைத்தனர். இதன் மூலம் தமிழ்த் திரையுலகின் முதல் பின்னணிப் பாடகி என்ற பெயரை வி. ஆர். தனம் பெற்றார்.

1944 ஆம் ஆண்டில் இவர் காசநோயால் பீடிக்கப்பட்டு காலமானார்.

## நடித்த திரைப்படங்கள்
* குப்பி சதாரம் (கன்னடம், 1935)
* சிந்தாமணி (தமிழ், 1937)
* சாந்த சக்குபாய் (தமிழ், 1939)

## பாடல்கள்
* “கிருஷ்ணா கிருஷ்ணா…” (சிந்தாமணி)
* *திவ்ய தரிசனம்..* (சிந்தாமணி)
* *மாயா பிரபஞ்சம்..* (சிந்தாமணி)

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தியத் திரைப்படப் பாடகர்கள்
பகுப்பு:தென்னிந்தியத் திரைப்பட நடிகைகள்
பகுப்பு:1910 பிறப்புகள்
பகுப்பு:1944 இறப்புகள்
பகுப்பு:காசநோயால் இறந்தவர்கள்
பார்க்ளே வங்கி

**பார்க்ளே வங்கி** (*Barclays*) இது பல நாடுகளில் கிளைகளைக்கொண்டுள்ள பன்னாட்டு நிதிச் சேவைகளை துறையைச் சார்ந்த வங்கி ஆகும். இதன் தலைமையகம் இங்கிலாந்தின் தலைநகரான இலண்டனிலிருந்து செயல்படுகிறது. உலக அளவில் 50 நாடுகளில் கிளைகளைக்கொண்டு 48 மில்லியன் வாடிக்கையாளர்களுக்கு சேவைகளை வழங்குகிறது.  இவ்வங்கி அடமானக் கடன், கடன் அட்டை, போன்றவையை வழங்குதல் செல்வ மேலாண்மை, முதலீட்டு வங்கியியல், போன்ற சேவைகள் பரிவர்தனைகளில் மொத்த வியாபாரம், சில்லறை வர்த்தகம் போன்ற செயல்பாடுகளில் ஈடுபடுகிறது.  இவ்வங்கி 2016 ஆகஸ்ட் மாதம் தமிழீழ விடுதலைப் புலிகளின் தலைவரான பிரபாகரனின் படத்தை கடன் அட்டையில் வெளியிட்டு அவரைப் பெருமைப்படுத்தியது.

## மேற்கோள்கள்

பகுப்பு:வங்கியியல்
பிளாட்டி

thumb|300x300px|ஆண் ரெயின்போ பிளாட்டி

**பிளாட்டி  மீன்** (*Platy (fish)*) இவை நன்னீரில் வாழும் மீன் வகையாகும். இவை அசையும் வாலமைப்பைப் பெற்றுள்ளது. இவற்றின் வாய்ப்பகுதியும், வால்ப்பகுதியும் கருப்பு நிறம் கொண்டதாகவும், உடல் பகுதி மஞ்சள் நிறம் கொண்டதாகவும் காணப்படுகிறது. இம்மீன்கள் அனைத்துண்ணி வகையைச் சார்ந்ததாகும். இதன் குடும்பப்பெயர் பொசிலிடிஎ (Poeciliidae) என்பதாகும். இவற்றின் பூர்வீகம் மத்திய அமெரிக்காவின் கிழக்கு கடற்கரைப்பகுதி மற்றும்  மெக்சிக்கோவின் தெற்குப் பகுதியும் ஆகும்.  இவற்றில் இரண்டு வகைகள் உள்ளன அவை தெற்கு பிளாட்டி  மீன் மற்றும் பல நிற பிளாட்டி  மீன் என்பனவாகும். இவை இரண்டும் இனக்கலப்பின் மூலம் ஒரே தோற்றம் கொண்டவையாக காட்சி அளிக்கிறது. தொட்டியில் வளர்க்கப்படும் இவ்வகையான மீன்கள் பொதுவாக கலப்பினம் கொண்டவையாகவே இருக்கிறது.

அவை வளர்கின்றன  வேண்டும்  .

## மேற்கோள்கள்

பகுப்பு:பழக்கிய விலங்குகள்
பகுப்பு:மீன்கள்
825 தானினா

**825 தானினா** (825 Tanina) என்பது சூரியனைச் சுற்றி வருகின்ற, சிறுகோள் பட்டையின் புளோரா குடும்பத்தில் அமைந்துள்ள, ஒரு சிறு கோள் ஆகும். இது 27 மார்ச் 1916 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.

## மேற்கோள்கள்

## வெளி இணைப்புகள்
* Discovery Circumstances: Numbered Minor Planets

பகுப்பு:சிறுகோள்கள்
கத்திவால்

**கத்திவால் மீன்** (*Green swordtail*) நன்னீர் மற்றும் உவர் நீர் போன்றவற்றில் வாழும் இவ்வகையான மீன் இனம் மத்திய அமெரிக்கப் பகுதியில் காணப்படுகிறது. இவற்றின் குடும்பப்பெயர் பொசிடெசு (Poeciliidae) எனவும் இதன் உயிரியல் வரிசை கெபிரின்டொடிபொரம் (Cyprinodontiformes) எனவும் வகைப்படுத்தப்பட்டுள்ளது.

இதன் பக்கவாட்டில் மஞ்சள் கோடுகளுடனும், கத்திபோன்ற வால்துடுப்பு நீட்சி பெற்றும் காணப்படுகிறது. இவற்றில் ஆண்கள் போர் குணம் கொண்டவையாகக் காணப்படுகிறது. இவற்றில் காணப்படும் பெண் இனம் கத்தி அமைப்பு அற்றவையாகக் காணப்படுகிறது. இவ்வகை மீன்கள் அனைத்துண்ணி வகையைச் சார்ந்தது ஆகும். இவற்றுள் பொன்னிற கத்திவால், அன்னாசி கத்திவால், சிவப்பு வால் கத்திவால்]], யாழ் கத்திவால், மற்றும் கருமைக் காலிக்கோ நிறக் கத்திவால் போன்ற வகைகள் உள்ளன.

## மேற்கோள்கள்

பகுப்பு:மீன்கள்
பகுப்பு:பழக்கிய விலங்குகள்
ழீன் இரிச்சர்

**ழீன் இரிச்சர்** *(Jean Richer)* (1630–1696)ஒரு பிரெஞ்சு வனியலாளர் ஆவார். இவர் பிரெஞ்சு அறிவியல் கல்விக்கழகத்தில் வானியல் உதவியாளராக ஜியோவன்னி டொமினிகோ காசினியின் வழிகாட்டுதலின்கீழ் பணிபுரிந்தார்.

பிரெஞ்சு கல்விக்கழகத்தின் வேண்டுதலின்பேரில் இவர் 1671 முதல் 1673 வரை பிரெஞ்சு கயானாவின் காயென்னேவில் செய்முறைகளும் வானியல் நோக்கீடுகளும் மேற்கொண்டார். செவ்வாயின் சூரியவண்மை இருப்பில் இவரும் பாரீசில் காசினியும் ஒருங்கே செய்த நோக்கீடுகளும் அளவைகளும் புவிக்கும் செவ்வாய்க்கும் இடையில் உள்ள தரவுசார்ந்த தொலைவை முதன்முதலாக மதிப்பிட உதவின.  அவர்கள் இருவரும் இந்தத் தொலைவைப் பயன்படுத்தி, பின்னர் புவிக்கும் சூரியனுக்கும் இடையில் உள்ள தொலைவைக் ( வானியல் அலகு) கணக்கிட்டனர்.

இவர் ஒரு நொடியில் அரை ஊசலாட்டம் உள்ள நொடித் தனி ஊசலின் நீளத்தை அளந்தார். இது பாரீசில் உள்ள இலிகுனே ஊசலைவிட  1.25 மடங்கு  (2.8மி.மீ*) குறைவாக உள்ளதைக் கண்டார்.        பின்னர், அய்சக் நியூட்டன் ஈர்ப்பு விசை பொருள்களுக்கிடையில் உள்ள தொலைவின் இருமடிக்கு தலைக்கீழ் விகிதத்தில் மாறுவதால், இரிச்சர் ஆய்வின் புறநிலையான முடிவு நிலநடுவரைக்கு அண்மையில் உள்ள கயென்னே பாரீசை விட புவி மையத்தில் இருந்து கூடுதல் தொலைவில் அமைதலைக் காட்டுகிறது. எனவே புவி கோள வடிவத்தில் இருக்க முடியாது. அது நிலநடுவரையருகில் மற்றப் பகுதியை விட பெருத்து இருக்கிறது என்பது தெளிவாகிறது.  புவி மேற்பரப்பில் ஈர்ப்பு விசை மாறுவதை முதன்முதலில் நோக்கியவர் இரிச்சரே. மேலும், இது ஈர்ப்பளவையியலைத் தோற்றுவித்தது எனலாம்.

இவரது 1673 பாரீசு வருகை விழாப்போல கொண்டாடப்பட்டது. இவரது தரவுகளின் முடிவுகள்  கணிக்கப்பட்டுவிட்டன. என்றாலும் ஆய்வு அறியப்படாத காரணங்களால் வெளியிடப்படவில்லை. ஆனால் இந்த வெளியீடு 1879 இல் * Observations Astronomiques et Physiques Faites en L'Isle de Caïenne par M. Richer, de l'Academie Royale des Sciences.*  எனும் தலைப்பில் இரிச்சரின் பெயரில் வெளியிடப்பட்டது. விரைவிலேயே இவருக்கு செருமனியில் பொறியியல் திட்டம் ஒன்று வழங்கப்பட்டது. இவருடைய இதற்குப் பிந்தைய வாழ்க்கை ஆவணப்படுத்தப்படவில்லை.  இவர் 1696 இல் பாரீசில் இறந்ததாகப் பெரும்பாலான வாழ்க்கைவரைவாளர்கள் கூறுகின்றனர்.

*குறிப்பு: தனி ஊசல் பக்கத்தில் குறிப்பிட்டிருப்பது போல 2.5 மணித்துளிகள் வேறுபாடு...  ஒத்துப்போவதாக இல்லை. இந்த எண் 3.1 மணித்துளிகள் காலவேறுபாட்டைத் தருகிறது.  உலகச் சிறுமம் மெக்சிகோ நகரில் அமைவதைப் போல  ~5.2  எனில்,  இது மேலே குறிப்பிட்டது போல 2இன் பெருக்கலாக அல்லது இருமடங்காக அமைவதைக் காணலாம்.

## மேற்கோள்கள்


## வெளி இணைப்புகள்
* http://www-groups.dcs.st-and.ac.uk/~history/Biographies/Richer.html
* http://galileo.rice.edu/Catalog/NewFiles/richer.html

பகுப்பு:1630 பிறப்புகள்
பகுப்பு:1696 இறப்புகள்
பகுப்பு:பிரெஞ்சு வானியலாளர்கள்
வால்டேர் மவுண்டர்

**எட்வார்டு வால்டேர் மவுண்டர்** *(Edward) Walter Maunder)* (12ஏப்பிரல் 1851 – 21 மார்ச்சு 1928) ஒரு பிரித்தானிய வானியலாளர் ஆவார். இவர் தன் சூரியக் கரும்புள்ளி ஆய்வுக்காகவும் மவுண்டர் சிறுமம் என வழங்கும் சூரியக் காந்த வட்டிப்பு அல்லது காந்தச் சுழற்சிக்காகவும் நினைவுகூரப்படுபவர். இந்தக் காந்த வட்டிப்பை 1645 முதல் 1715 வரை அமைந்ததை இனங்கண்டார்.

## இளமையும் சொந்த வாழ்க்கையும்

மவுண்டர் 1851 இல் ஜான் வெசுலேயக் கழக அமைச்சரின் இளைய மகனாக இலண்டனில் பிறந்தார். இவர் இலண்டன் கிங் கல்லூரியில் கல்வி கற்றார். ஆனால் பட்டம் ஏதும் பெறவில்லை. இவர் தன் ஆய்வுகளுக்கு தேவைப்படும் நிதிக்காக வங்கி ஒன்றில் பணிக்குச் சேர்ந்தார்.

இவர் 1873 இல் கிரீன்விச் அரசு வான்காணகத்துக்கு திரும்பி வந்து கதிர்நிரலியல் உதவியாளராகச் சேர்ந்தார். இவர் 1875க்குப் பிறகு எடித் ஆன்னாவை மணந்தார். இவர் நான்கு மகன்களாகவும் இரண்டு பெண்களாகவும் ஆறு குழந்தைகளைப் பெற்றார். ஒரு மகன் குழந்தையாகவே இறந்துவிட்டார். எடித் 1888 இல் இறந்ததும் இவர் 1890 இல் ஆன்னி சுகாட் டில் இரசலைச் சந்தித்தார் (பின்னர் ஆன்னி இரசல் மவுண்டர், 1868–1947). இரச்சல் கேம்பிரிட்ஜ் கிர்ட்டன் கல்லூரியில் படித்த வானியலாளரும் கணிதவியலாளரும் ஆவார். இவர் மவுண்டருடன் வாழ்நாள் முழுவதும் இணைந்து ஆய்வு மேற்கொண்டார். இரசல் அந்த வான்காணகத்தில் 1890 முதல் 1895 வரை மாந்தக் கணினியாக விளங்கினார். 

இவர் 1895 இல் இரசலை மணந்தார். ஆன்னி மவுண்டர் 1916 இல் அரசு வானியல் கழகம் ஏற்ற முதல் பெண் வானியலாளரானார்.

## சூரிய நோக்கீடுகள்

## பிற வானியல் நோக்கீடுகள்

## பிரித்தானிய வானியல் கழகத்தை நிறுவல்

இவர் 1890 இல் பிரித்தானிய வானியல் கழகத்தை நிறுவுவதில் முன்னோடியாக விளங்கினார்.

## வெளியீடுகள்

### நூல்கள்

* 
* Maunder, E. Walter (1900). ''The Royal Observatory, Greenwich'' —Original publication: London: The Religious Tract Society
* 
* 
* 
* 
* 
* 

## மேற்கோள்கள்

## மேலும் படிக்க

*  by Hector Macpherson, London: Gall & Inglis, 1905

* A. J. Kinder "Edward Walter Maunder: His Life and Times" *Journal of the British Astronomical Association* Vol. 118 (1) 21–42 (2008).

## வெளி இணைப்புகள்

* Online catalogue of Maunder's personal and working papers (part of the Royal Greenwich Observatory Archive held at Cambridge University Library)
* 
* 
* J. E. Evans and E. W. Maunder, "Experiments as to the Actuality of the 'Canals' observed on Mars", MNRAS, '''63''' (1903) 488
* Drawing of the butterfly plot 

பகுப்பு:1851 பிறப்புகள்
பகுப்பு:1928 இறப்புகள்
பகுப்பு:ஆங்கிலேய வானியலாளர்கள்
பகுப்பு:பிரித்தானிய வானியலாளர்கள்
அரசவல்லி சூரியன் கோயில்

**அரசவல்லி சூரியநாராயணன் கோயில்** (**Arasavalli Sun Temple**) என்பது பொ.ஊ. ஏழாம் நூற்றாண்டில் கட்டப்பட்ட சூரியன் கோயிலாகும். இக்கோயில் இந்தியாவின் ஆந்திரப் பிரதேச மாநிலத்தின் வடகிழக்கில், ஒடிசா மாநிலத்தை ஒட்டியுள்ள வங்காள விரிகுடாவின் கடற்கரையில் அமைந்த ஸ்ரீகாகுளம் நகரத்திலிருந்து ஒரு கிலோ மீட்டர் தொலைவில் அரசவல்லி கிராமத்தில் அமைந்துள்ளது. இக்கோயில் கலிங்க மன்னர் தேவேந்திரவர்மனால் பொ.ஊ. 7-ஆம் நூற்றாண்டில் கட்டப்பட்டு, சூரிய பகவானுக்கு அர்ப்பணிக்கப்பட்டதாகக் கருதப்படுகிறது. மிகவும் சிதிலமடைந்த இக்கோயில், பொ.ஊ. 17 – 18-ஆம் நூற்றாண்டுகளில் திருப்பணி செய்யப்பட்டது.

## கோயில் அமைப்பு
இச்சூரியக் கோயில்  வட இந்திய பஞ்சயாதனக் கட்டிடக் கலை நயத்தில் கட்டப்பட்ட கோயில்களில் ஒன்றாகும். கோயில் மூலவரான சூரிய தேவனின் கருவறையின் நான்கு மூலைகளில் சிறிய கோயில்கள் அமைந்துள்ளது. மேலும் கோயில் விமானத்திற்கும், மகா மண்டத்திற்கு இடையே அந்தராளம் எனும் முற்ற வெளி அமைத்துக் கட்டப்பட்டுள்ளது. 

## முக்கிய விழாக்கள்
*ரத சப்தமி
 
## இதனையும் காண்க
* கொனார்க் சூரியன் கோயில், ஒடிசா
* சூரியன் கோயில், குஜராத்
* மார்தாண்ட சூரியன் கோயில், காஷ்மீர்
* சூரியனார் கோவில், ஆடுதுறை, தமிழ்நாடு
* கதார்மல் சூரியக் கோயில், அல்மோரா மாவட்டம், உத்தராகண்ட்
* சூரிய மதம்

## மேற்கோள்கள்

## வெளி இணைப்புகள்
* அரசவல்லி சூரியன் கோயிலின் இணையதளம்
*  Arasavalli temple to get a facelift at Rs 20 crore

பகுப்பு:சிறீகாகுளம் மாவட்டம்

பகுப்பு:இந்து யாத்திரைத் தலங்கள்
பகுப்பு:ஆந்திரப் பிரதேச இந்துக் கோயில்கள்
பகுப்பு:ஏழாம் நூற்றாண்டு இந்துக் கோயில்கள்
சூரியக் கோயில்கள்
உத்தரப் பிரதேச மாநில சாலைப் போக்குவரத்துக் கழகம்

**உத்தரப் பிரதேச மாநில சாலைப் போக்குவரத்துக் கழகம்**, இந்திய மாநிலமான உத்தரப் பிரதேச அரசு இயக்கும் பொதுத்துறை நிறுவனமாகும். இந்தக் கழகம் உத்தரப் பிரதேசம் மட்டுமல்லாது, அருகிலுள்ள மாநிலங்களுக்கும் பேருந்துகளை இயக்குகிறது. கிட்டத்தட்ட 13041 பேருந்துகளைக் கொண்டுள்ளது. கிட்டத்தட்ட 14 லட்சம் மக்கள் ஒவ்வொரு நாளும் இப்பேருந்துகளில் பயணிக்கின்றனர். இந்தக் கழகத்தின் தலைமையகம் லக்னோவில் உள்ளது. 116 பேருந்து நிலையங்களில் இருந்து பல்வேறு ஊர்களுக்கு பேருந்துகள் இயக்கப்படுகின்றன.

## பேருந்துகள்
மக்களின் வசதிக்காக வெவ்வேறு வகை பேருந்துகளை உத்தரப் பிரதேச மாநில அரசு இயக்குகிறது.
* ஜனதா
மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். குறைவான போக்குவரத்துக் கட்டணம் வசூலிக்கப்படுகிறது.

* மினி
மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். இவை ஜனதா வகை பேருந்துகளைக் காட்டிலும் விரைவாகச் செல்லக்கூடியவை.

* சாதாரண வகை
இவை மாவட்டங்களுக்கு இடையே இயக்கப்படுகின்றன. சாதாரண கட்டணம் பெறப்படுகிறது.

* பவன் கோல்டு
இவை பாய்ண்டு-பாய்ண்டு வகை பேருந்துகளாகும். மாவட்டங்களுக்கு இடையே இயக்கப்படுகிறது. சரியான நேரத்தில் புறப்படக் கூடிய பேருந்துகள்

* படுக்கை வசதி கொண்ட பேருந்துகள்
இவ்வகைப் பேருந்துகளில் நீண்ட தொலைவுகளுக்கு பயணிக்கலாம். இவற்றில் இரண்டடுக்குகள் உண்டு

* குளிரூட்டப்பட்ட பேருந்துகள்
இவை குளிரூட்டி வசதி கொண்டவை. இவ்வகை பேருந்துகள் மாவட்டங்களுக்கு இடையே இயக்கப்படுகின்றன.

* பிளாட்டினம் லைன்
வால்வோ வகை பேருந்துகள். தாராளமான இட வசதி கொண்ட இப்பேருந்துகள் மாவட்டத் தலைநகரங்களில் இருந்து முக்கிய நகரங்களுக்கு இயக்கப்படுகின்றன.

*ராயல் குரூசர்
இவ்வகைப் பேருந்துகள் உலகத் தரம் மிக்கவை. இவை சுற்றுலாப் பயணிகளுக்காக இயக்கப்படுகின்றன.

* நகரப் பேருந்துகள்
இவை லக்னோ, கான்பூர், ஆக்ரா, வாரணாசி, அலகாபாத், மேரட், பைசாபாத், நொய்டா, மதுரா ஆகிய நகரங்களில் இயங்குகின்றன. இவை ஜவஹர்லால் நேரு தேசிய நகர்புற புனரமைப்புத் திட்டம் என்ற திட்டத்தின் கீழ் செயல்படுத்தப்படுகின்றன.

## சான்றுகள்

## இணைப்புகள்
* உத்தரப் பிரதேச மாநில அரசுப் போக்குவரத்துக் கழகத்தின் தளம்

பகுப்பு:உத்தரப் பிரதேசத்தில் போக்குவரத்து
பி ஆர் - 106 (நெல்)

**பி ஆர் - 106** (*PR-106*) எனப்படும் இது; 1978 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 138 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 8 (*IR-8*), பேடா 5 (*Peta 5*), மற்றும் பெல்லா பாட்னா (*Bella Patna*) என 3 நெல் இரகங்களை இணைத்து உருவாக்கப்பட்ட நெல் வகையாகும். நடுத்தர நீர்ப்பாசனம் உள்ள நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், நீளமான சன்னமும், வெண்ணிறமாகவும் காணப்படுகிறது. புகையான் (*brown planthopper (BPH*), மற்றும் ஆனைக்கொம்பன் ஈ(*gall midge (GM*) பொன்றவைகளால் எளிதில் தாக்கக்கூடிய இந்த நெற்பயிர், இந்தியப் பஞ்சாப் மாநிலத்தில் பெரும்பான்மையாக பயிரிடப்படுகின்றது.

## வெளியிணைப்புகள்
* பி ஆர் - 106 பச்சை அரிசி படிமம்
*Major basmati rice exporting and importing countries worldwide 2020/2021

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
கெர்ரிமாண்டரிங்

**கெர்ரிமாண்டரிங்** என்பது தேர்தல் மாவட்டங்களை\தொகுதிகளை பிரிக்கும் போது குறிப்பிட்ட அரசியல் கட்சிக்கு அல்லது குழுவுக்கு ஏற்றவாறு எல்லைகளை வகுப்பது ஆகும். இவ்வாறு பிரிக்கப்படும் தேர்தல் மாவட்டங்கள்\தொகுதிகள் கெர்ரிமாண்டர் எனப்படும். கெர்ரிமாண்டரிங் எனப்படுவது எதிர்மறை பொருள் உடையது. இதில் உடைப்பது, சேர்ப்பது என்ற இரு முறைகள் பயன்படும்.

அரசியல் நிலை, மக்களின் இனம், நிறம், மொழி, வர்க்கம், மத நம்பிக்கைகள் போன்ற குறிப்பிட்ட மக்கள்தொகை பரம்புதலின் படி குறிப்பிட்ட அரசியல் கட்சிக்கு உதவும் வகையிலோ அதற்கு பாதகம் ஏற்படுத்தும் வகையிலோ கெர்ரிமாண்டரிங் இருக்கும். குறிப்பாக அமெரிக்காவில் ஆப்பிரிக்க அமெரிக்கர்கள் அல்லது மற்ற இன சிறுபான்மையினர் பெருபான்மையாக உள்ள தேர்தல் மாவட்டங்கள்\தொகுதிகள் "பெரும்பான்மையாக சிறுபான்மையினர் உள்ள மாவட்டங்கள்" என பிரிக்கப்பட்டுள்ளதை இதற்கு காட்டாக கூறலாம்.

## மேற்கோள்கள்

பகுப்பு:ஐக்கிய அமெரிக்க அரசியல்
பகுப்பு:தேர்தல்கள்
கருக்கல்வாடி செல்லாண்டியம்மன் கோயில்

**கருக்கல்வாடி செல்லாண்டியம்மன் கோயில்** தமிழ்நாட்டில் சேலம் மாவட்டம், கருக்கல்வாடி என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:சேலம் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேல்கலிங்கப்பட்டி சோழமுறையீஸ்வரன் கோயில்

**மேல்கலிங்கப்பட்டி சோழமுறையீஸ்வரன் கோயில்** தமிழ்நாட்டில் நாமக்கல் மாவட்டம், மேல்கலிங்கப்பட்டி என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் சோழமுடையீஸ்வரன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கிய திருவிழா நடைபெறுகிறது.

## மேற்கோள்கள்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
சூடனூர் தேடுகரகம் கோயில்

**சூடனூர் தேடுகரகம் கோயில்** தமிழ்நாட்டில் தர்மபுரி மாவட்டம், சூடனூர் என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
ஆடி மாதம் ஆடி 18 முக்கிய திருவிழாவாக நடைபெறுகிறது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
விக்ரோளி

**விக்ரோளி**, இந்திய மாநிலமான மகாராஷ்டிராவில் உள்ள மும்பையின் புறநகர்ப் பகுதியாகும். இங்கு மத்திய ரயில்வேக்கு உட்பட்ட விக்ரோளி தொடருந்து நிலையம் உள்ளது.

இங்கிருந்து ஜோகேஸ்வரி, பாந்திரா, ஆக்ரா ரோடு உள்ளிட்ட பகுதிகளுக்கு போக்குவரத்து வசதியுண்டு.

## போக்குவரத்து
### ரயில்வே
மும்பை சத்ரபதி சிவாஜி முனையத்தில் (சி.எஸ்.டி) இருந்து இங்கு தொடர்வண்டிகள் இயக்கப்படுகின்றன.

### சாலைவழி
மும்பை மாநகரப் பேருந்துகள் இங்கிருந்து கன்னம்வார் நகர், காட்பரி சந்திப்பு, முலுண்டு உள்ளிட்ட இடங்களுக்கு பேருந்துகள் இயக்கப்படுகின்றன.

## சான்றுகள்

## இணைப்புகள்

பகுப்பு:மும்பை
அனுமந்தபுரம் பலகை கரகம் கோயில்

**அனுமந்தபுரம் பலகை கரகம் கோயில்** தமிழ்நாட்டில் கிருஷ்ணகிரி மாவட்டம், அனுமந்தபுரம் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் மூன்றாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள அம்மன் கோயில்கள்
தாஞ்சூங் ரூ

**தாஞ்சூங் ரூ** (*Tanjong Rhu*) என்பது சிங்கப்பூரில் உள்ள ஒரு பகுதியாகும். இது கல்லாங்குக்கு அண்மையில் சிங்கப்பூரின் மையத்தில் உள்ளது
செல்வ நிலையில் வளமானவர்கள் தாஞ்சூங் ரூவில் வாழ்கின்றனர்.

முற்காலத்தில் தொழிற்பேட்டையாகவும் கப்பல் தளமாகவும் விளங்கியது இப்பகுதி. சிங்கப்பூர் விளையாட்டு மன்றம், நேசனல் ஸ்டேடியம், கோல்ப் விளையாட்டுத் திடல், பல மாடி குடியிருப்பு அடுக்கங்கள் ஆகியன இங்கு உள்ளன.
போக்குவரத்து வசதிகள் சாலை வழியாக உள்ளன.  எம். ஆர். டி. நிலையம் நிர்மாணிக்கும் பணியும் இங்கு தொடங்கி உள்ளனர்.

## உசாத்துணை

பகுப்பு:சிங்கப்பூரில் இடங்கள்
திருவாவடுதுறைப் புராணம்

**திருவாவடுதுறைப் புராணம்** என்பது திருவாவடுதுறைத் தலத்தின் பெருமை கூறும் நூல். இந்நூலை இயற்றியவர் சாத்திரம் சாமிநாத முனிவர். இந்நூலுக்குத் **துறைசைப் புராணம்** என்ற வேறு பெயரும் உண்டு.

## நூல் வரலாறு
திருக்கயிலாயத்தில் சதுரங்க விளையாட்டில் வெற்றி பெற்ற அம்பிகைக்குச் செருக்கு ஏற்பட்டது. அச்செருக்கை அடக்க பசு உருவம் தந்தார் சிவன். அப்பசு உரு நீங்கப்பெற்ற தலம் ஆவடுதுறை. ஆ+ அடு+ துறை, ஆ- பசு, அடு- நீங்கிய, துறை- இடம். இத்தல வரலாறு, திருமூலர், திருமாளிகைத் தேவர் வரலாறுகள் உட்பட பல செய்திகள் இப்புராண நூலில் இடம் பெற்றுள்ளன. இந்நூல் ஓலைச் சுவடி திருவாவடுதுறை ஆதீனச் சரஸ்வதிமகால் நூலகத்தில் பாதுகாக்கப் பெற்றுள்ளது.

## நூலமைப்பு
இந்நூல் அறுபத்தெட்டு அத்தியாயங்களைக் கொண்டது. இதனுள் 2560 செய்யுட்கள் உள்ளன. அநாதிமுத்திச் சேத்திர காண்டம், ஆவடுதுறைக் காண்டம், தியாகேசபுரக் காண்டம் எனும் மூன்று காண்டங்களை உடையது. முதற்காண்டத்தில் 26 அத்தியாயங்களும் இரண்டாவது காண்டத்தில் 10 அத்தியாயங்களும் மூன்றாவது காண்டத்தில் 32 அத்தியாயங்களும் உள்ளன. ஒவ்வொரு காண்டத்தின் தொடக்கத்திலும் தோத்திரக்கவி அமைந்துள்ளது.

## நூலாசிரியர் வரலாறு
இந்நூலாசிரியர் சாத்திரம் சாமிநாத முனிவர், திருவாவடுதுறை ஆதீனத்து தம்பிரான் சுவாமிகளுள் ஒருவர். ஆதீனத்து பத்தாவது குருமகா சன்னிதானமாகிய ஸ்ரீவேலப்ப தேசிகரிடத்து ஞானதீட்சையும், சைவ சந்நியாசமும் பெற்றவர். வடமொழி ஸ்காந்தத்தில் உள்ள உருத்திர சங்கிதையில் கோமுத்திச் சேத்திர மகாத்மியம் கூறப்பட்டுள்ளது. அதன் தமிழ் மொழிபெயர்ப்பே இப்புராணம். இவர் இந்நூல் மட்டுமின்றி 'திருப்பெருந்துறைப் புராணம்' என்ற நூலையும் இயற்றியுள்ளார். 1763 முதல் 1787 வரையில் தஞ்சையில் ஆட்சி செய்த துளசேந்திர மகாராஜாவின் விருப்பத்திற்கிணங்க திருப்பெருந்துறைப் புராணம் இயற்றியுள்ளார்.

## உரைகள்
இந்நூல் சுவடியில் பாடல்கள் மட்டுமே உள்ளன. இப்புராண நூல் முதன்முதலாக வசன நூலாக ஆதீனத்து 21 ஆவது குருமகா சன்னிதானம் அவர்கள் அருளாட்சியில் வெளியிடப்பட்டது. 1961 ஆம் ஆண்டு ஆதீனத்தில் சுவாமி ஞானானந்தா துறைசைப் புராண வசனம் என்ற நூல் எழுதியுள்ளார். பாடல்களைப் பிரித்து எளிய நடையில் உலகத்தமிழ் ஆராய்ச்சி நிலையம் அடிக்குறிப்புகளுடன் 2005 இல் வெளியிட்டது. தற்போது ஆதீனப்புலவர் சு.குஞ்சிதபாதம் அவர்கள்' மெய்கண்டார்' எனும் ஆதீனத் திங்களிதழில் தொடர்ந்து துறைசைப் புராண நூல் பாடல்களுக்கு உரை எழுதி வருகின்றார்கள்.

## உசாத்துணைகள்
*முனைவர் வே. இரா. மாதவன், 'திருவாவடுதுறைப் புராணம்' உலகத் தமிழாராய்ச்சி நிறுவனம், சென்னை
*ஆன்மீகம் பலன் (தினகரன்) டிசம்பர் 1-15, 2016
*எஸ். ஜெயசெல்வன், வேள்விக்குப் பொருள் ஈந்த வேதநாயகன் - பக். 90, 91

பகுப்பு:18 ஆம் நூற்றாண்டுத் தமிழ் நூல்கள்
பகுப்பு:சைவ சமய புராணங்கள்
மொரங்கம் அண்ணமார் சுவாமி கோயில்

**மொரங்கம் அண்ணமார் சுவாமி கோயில்** தமிழ்நாட்டில் நாமக்கல் மாவட்டம், மொரங்கம் என்னும் ஊரில் அமைந்துள்ள ஒரு கிராமக் கோயிலாகும். இது கொங்கு வெள்ளாள கவுண்டர் சமுதாயத்தில் உள்ள ஆந்தை குல மக்களின் குல தெய்வம் ஆகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் அண்ணமார் சுவாமி சன்னதியும், தங்காயி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் சிவன்ராதிரி மற்றும் மாசி அமாவாசை அன்று திருவிழா நடைபெறும்.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
847 ஆகுனியா

**847 ஆகுனியா** (847 Agnia) என்பது சூரியனைச் சுற்றி வருகின்ற ஒரு சிறு கோள் ஆகும். இது 2 செப்டம்பர் 1915 அன்று கண்டுபிடிக்கப்பட்டது. அத்துடன் இதனை உருசிய வானியலாளரான கிரிகொரி நிகோலயேவிச் நியூய்மின் கண்டுபிடித்தார்.

## மேற்கோள்கள்

## வெளி இணைப்புகள்
* Discovery Circumstances: Numbered Minor Planets

பகுப்பு:சிறுகோள்கள்
அரசிராமணி கொங்காளம்மன் கோயில்

**அரசிராமணி கொங்காளம்மன் கோயில்** தமிழ்நாட்டில் சேலம் மாவட்டம், அரசிராமணி என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் 2 நாள் முக்கிய திருவிழாவாக நடைபெறுகிறது.

## மேற்கோள்கள்

பகுப்பு:சேலம் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆலந்தூர் நாடு காளியம்மன் வகையறா கோயில்

**ஆலந்தூர் நாடு காளியம்மன் வகையறா கோயில்** தமிழ்நாட்டில் நாமக்கல் மாவட்டம், ஆலந்தூர் நாடு என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி 18 , பொங்கல் ஆகியன  முக்கிய திருவிழாவாக நடைபெறுகின்றன.

## மேற்கோள்கள்

பகுப்பு:நாமக்கல் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
நம்மாண்ட அள்ளி பசுவண்ணசாமி கோயில்

**நம்மாண்ட அள்ளி பசுவண்ணசாமி கோயில்** தமிழ்நாட்டில் தர்மபுரி மாவட்டம், நம்மாண்ட அள்ளி என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆவணி மாதம் 1 நாள் முக்கிய திருவிழாவாக நடைபெறுகிறது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
இருப்பாளி முனியப்பன் கோயில்

**இருப்பாளி அக்கரைப்பட்டி முனியப்பன் கோயில்** தமிழ்நாட்டில் சேலம் மாவட்டம், இருப்பாளி என்னும் ஊரில் அமைந்துள்ளது.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## திருக்கோவில் சிறப்பு
இக்கோவில் ஆனது இருப்பாளி கிராமத்தில் அமைந்துள்ளது. அக்கரைப்பட்டி முனியப்பன் என்று அழைக்கக்கூடிய இந்த சாமி ஆனது **இரவில் வெள்ளை குதிரையில் வேட்டைக்கு செல்லும்** என்று அவ்வூர் பெரியோர்கள் கூறுகின்றனர். ஆண்டுதோறும் **ஆவணி** மாதம் இப்பண்டிகைய நடக்கிறது . பதினைந்து நாள் பூச்சாட்டுதல்க்கு பின்பு முதல் நாள் **புதன்கிழமை அம்மன் பண்டிகையும், மூன்றாவது நாள் வெள்ளிக்கிழமை மாரியம்மன் பண்டிகையும், இரண்டாவது நாள் வியாழக்கிழமை முனியப்பன் பண்டிகை நடக்கும்.** இம்மூன்று நாட்களும் வெகு சிறப்பாக அவ்வூர் மக்களால் சிறப்பாக கொண்டாடப்படும்.

.

## பூசைகள்
இக்கோயிலில் ஒருகாலப் பூசை நடக்கின்றது. ஆவணி மாதம் முக்கிய திருவிழா நடைபெறுகிறது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
வையப்பமலை இடும்பேஸ்வரர் கோயில்

**வையப்பமலை இடும்பன்கோயில்** தமிழ்நாட்டில் நாமக்கல் மாவட்டம், வையப்பமலை என்னும் ஊரில் அமைந்துள்ள முருகன் கோயிலின் துணைக் கோவிலாகும்.

## வரலாறு
இக்கோயில் பதினாறாம்நூற்றாண்டைச் சேர்ந்தது.தலபுராணம் உடையது.வையப்பமலை மகத்துவ பாசுரம்.முருகொளி.வையப்பமலை குமாரர் மீது தாய் மகள் ஏசல் ஆகிய நூல்கள் உண்டு.வாரியார்.சுத்தானந்த பாரதி .சுப்பிரமணிய கவிராயர் ஆகியோரால் போற்றப்பட்டது.சிதைந்த கோவிலை ராமச்சந்திர நாயக்கர் 16ம் நூற்றாண்டில் கட்டியதாக கூறப்படுகிறது.மறுபடி 2014ல் புனரமைப்பு செய்யப்பட்டது.

## கோயில் அமைப்பு
இக்கோயிலில் இடும்பன், அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. பங்குணிமாதம் திருவிழா நடைபெறுகிறது.

## மேற்கோள்கள்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாய்ச்சல் ஜெயங்கொண்டநாதேஸ்வரசாமி கோயில்

**பாய்ச்சல் ஜெயங்கொண்டநாதேஸ்வரசாமி கோயில்** தமிழ்நாட்டில் நாமக்கல் மாவட்டம், பாய்ச்சல் என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்